Nafarroako Parlamentuko Mahaiak, 2023ko martxoaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Antonio Javier Lecumberri Urabayen jaunak aurkeztutako galdera, Artesiaga aldean, Magnesitas Navarraren ustiapen proiektua foru erkidegoaren intereseko inbertsio deklaratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko martxoaren 6an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako foru parlamentari Javier Lecumberri Urabayen jaunak, Legebiltzarreko Erregelamenduak ezarritakoaren babesean, honako galdera hau egiten du, Garapen Ekonomiko eta Enpresarialeko kontseilariak 2023ko martxoaren 9ko Osoko Bilkuran ahoz erantzun dezan:

PSNk mozio bat sustatu zuen Artesiaga aldean (Esteribar-Baztan) magnesita ustiatzeko proiektua foru intereseko inbertsio deklaratua izan dadin.

Eztabaidatu ondoren, mozioa onetsi egin zen aldeko 40 botorekin (NA+, PSN-PSOE eta Geroa Bai) eta aurkako 10 botorekin (Bildu, Podemos eta IE).

Zure aurreikuspenen arabera, noiz deklaratuko duzu foru intereseko inbertsio Artesiaga aldean (Esteribar-Baztan) magnesita ustiatzeko proiektua, horrela betetze aldera 2022ko urriaren 6an onetsitako mozio parlamentarioa?

Iruñean, 2023ko martxoaren 2an

Foru parlamentaria: Javier Lecumberri Urabayen